ai4bharat/Pralekha huggingface dataset:
மனித வள மேம்பாட்டு அமைச்சகம்
மத்தியக் கல்வி நிலையங்கள்  மசோதா 2019''-க்கு மத்திய அமைச்சரவை ஒப்புதல்
பல்கலைக்கழகம் / கல்லூரி 200 புள்ளி ரோஸ்டர் அடிப்படையில் ஒரு பிரிவாகக் கருதப்படும்
ஆசிரியர் பணியில் தற்போதுள்ள 7000 காலியிடங்கள் நேரடி நியமனம் மூலம் நிரப்பப்படும்
புதிய மசோதா நாடாளுமன்றத்தின் வரவிருக்கும் கூட்டத் தொடரில் அறிமுகம் செய்யப்படும்
கல்வித் துறை சீர்திருத்தங்களுக்கு பெரிய உந்துதல் தரும் முயற்சியாகவும், பங்கேற்புடன் கூடியதாக ஆக்கும் வகையிலும், பல்வேறு பிரிவுகளைச் சேர்ந்த மக்களின் விருப்பங்களை மனதில் கொண்டும், பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், மத்தியக் கல்வி நிலையங்கள்  மசோதா 2019''-க்கு ஒப்புதல் அளிக்கப்பட்டது.
பட்டியலின, பழங்குடியின, சமூக மற்றும் கல்வி ரீதியில் பின்தங்கிய மக்களின் நீண்டகால கோரிக்கைகளை நிறைவேற்றும் வகையிலும், அரசியல் சட்டத்தில் அவர்களுக்கு அளிக்கப்பட்டுள்ள உரிமைகள் கிடைப்பதை உறுதி செய்யும் வகையிலும் அமைச்சரவையின் முடிவு அமைந்துள்ளது. பொருளாதார ரீதியில் நலிவடைந்த பிரிவினருக்கு 10 சதவீத இடஒதுக்கீடு அளிப்பதையும் இது உறுதி செய்கிறது.
தாக்கம்
இந்த முடிவு பின்வரும் தாக்கங்களை ஏற்படுத்தும்:
- ஆசிரியர் பணியிடத்தில் தற்போதுள்ள 7000 காலியிடங்கள் நேரடி நியமனம் மூலம், 200 புள்ளி ரோஸ்டர் அடிப்படையில் நிரப்புவதற்கு வழிவகுக்கப்படும். அரசியல் சட்டப் பிரிவுகள் 14, 16 மற்றும் 21ல் அளிக்கப்பட்டுள்ள விதிமுறைகள் அமல் செய்யப்படுவது உறுதி செய்யப்படும்.
- ஆசிரியர் பணியிட நேரடி நியமனத்தில் ஆதி திராவிடர்/ பழங்குடியினர் / சமூக மற்றும் கல்வி ரீதியில் பின்தங்கிய வகுப்பினர் மற்றும் பொருளாதார ரீதியில் நலிவடைந்த பிரிவினருக்கு முழு பிரதிநிதித்துவம் கிடைப்பது உறுதி செய்யப்படும்.
- மேற்குறிப்பிட்ட பிரிவுகளில் இருந்து தகுதியான திறமையான நபர்களைத் தேர்வு செய்வதன் மூலம் உயர்கல்வி நிலையங்களில் கற்பித்தல் தரம் மேம்படும் என்று எதிர்பார்க்கப் படுகிறது.
விளைவுகள்:
இந்த மசோதா ``மத்திய கல்வி நிலையங்கள்  அவசரச் சட்டம் 2019'' - க்கு மாற்றாக அமையும்.
அமலாக்கம்:
பல்கலைக்கழகம் / கல்லூரியை ஒரு பிரிவாகக் கருதி, 200 புள்ளி ரோஸ்டர் அடிப்படையில் முந்தைய இடஒதுக்கீட்டு நடைமுறையை மீண்டும் கொண்டு வர பரிசீலனை செய்யப்படும். `துறை / சப்ஜெக்ட்' என்பது இனிமேல் ஒரு பிரிவாகக் கருதப்படாது.
ஆசிரியர் பணிக்கு நேரடி நியமனத்தில் பணியிடங்களுக்கான இடஒதுக்கீட்டுப் பிரிவாக பல்கலைக்கழகம் / கல்வி நிலையங்கள் தான் இருக்கும். துறைகள் இனி பிரிவாகக் கருதப்படாது.
பட்டியலின, பழங்குடியின, சமூக மற்றும் கல்வி ரீதியில் பின்தங்கிய மக்களின் நீண்டகால கோரிக்கைகளை நிறைவேற்றும் வகையிலும், அரசியல் சட்டத்தில் அவர்களுக்கு அளிக்கப்பட்டுள்ள உரிமைகள் கிடைப்பதை உறுதி செய்யும் வகையிலும் அமைச்சரவையின் முடிவு அமைந்துள்ளது. பொருளாதார ரீதியில் நலிவடைந்த பிரிவினருக்கு 10 சதவீத இடஒதுக்கீடு அளிப்பதையும் இது உறுதி செய்கிறது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
மத்திய அரசு ஓய்வூதியதாரர்களுக்கு புதிய ஓய்வூதிய கொள்கை தொடங்கும் திட்டம் ஏதும் இல்லை : டாக்டர் ஜித்தேந்திர சிங் தகவல்
மக்களவையில் எழுத்துப்பூர்வமாக தாக்கல் செய்த பதிலில், மத்திய பணியாளர் மற்றும் பயிற்சித் துறை இணையமைச்சர் டாக்டர் ஜித்தேந்திர சிங் கூறியதாவது:மத்திய அரசு ஓய்வூதியதாரர்களுக்கு புதிய ஓய்வூதிய கொள்கையை வகுக்கும் திட்டம் ஏதும் அரசிடம் இல்லை.ஓய்வூதியதாரர்களுக்கு உதவும் வகையில், நடைமுறைகளை எளிதாக்க, ஒய்வூதியம் மற்றும் ஒய்வூதியதாரர்கள் நலத்துறை ‘பவிஷ்யா’ என்ற மென்பொருளை உருவாக்கியுள்ளது.இதில் ஓய்வூதியம் தொடர்பான அனைத்து பணிகளையும் மேற்கொள்ள கட்டாயமாக்கப்பட்டுள்ளது. இதில் ஓய்வூதியதாரர்களின் பணப் பலன்கள் தொடர்பான அனைத்து நடவடிக்கைகளையும் வெளிப்படையாக கண்காணிக்கலாம்.இந்த முறை தற்போது 96 அமைச்சகங்களில் 811 அலுவலகங்களில் அமல்படுத்தப்பட்டுள்ளன.ஓய்வூதியம் பெறுவோரின் மின்னணு ஓய்வூதிய உத்தரவு ,டிஜிட்டல் லாக்கருடன் ஒருங்கிணைக்கப்படுகிறது. ஓய்வூதியதாரரின் டிஜிட்டல் லாக்கரில், ஓய்வூதிய உத்தரவு நிரந்தர ஆவணமாக இருக்கும்.ஓய்வூதியம் தொடர்பான விஷயங்கள் அனைத்தும், ஓய்வூதியதாரருக்கு எஸ்எம்எஸ்/இ-மெயில் மூலம் உடனுக்குடன் தெரிவிக்கப்படும்.அனைத்து பணிகளும் காகித பயன்பாடு இல்லாமல் மின்னணு முறையில் மேற்கொள்ளப்படும்.
மேலும் விவரங்களுக்கு https://pib.gov.in/PressReleasePage.aspx?PRID=1694798
------
(Visitor Counter : 132
சுகாதாரம் மற்றும் குடும்ப நலத்துறை அமைச்சகம்
9 லட்சம் மருத்துவ ஆலோசனைகளை வழங்கியுள்ள இ-சஞ்சீவனி தொலைதூர மருத்துவ சேவையில் தமிழகம் தொடர்ந்து முன்னிலை
மத்திய சுகாதாரம் மற்றும் குடும்பநல அமைச்சகத்தின் இ-சஞ்சீவனி தளம், 9 லட்சம் தொலைதூர மருத்துவ ஆலோசனைகளை வழங்கி புதிய சாதனையைப் படைத்துள்ளது. நாட்டிலேயே அதிக ஆலோசனைகள் வழங்கிய மாநிலங்களின் பட்டியலில் தமிழ்நாடு தொடர்ந்து முன்னிலை வகித்து வருகிறது. தமிழகத்தில் இதுவரை 2,90,770 ஆலோசனைகள் இந்த தளத்தின் மூலம் வழங்கப்பட்டுள்ளன.
தமிழகத்தைத் தொடர்ந்து உத்தரப்பிரதேசத்தில் 2,44,211, கேரளாவில் 60,401, மத்திய பிரதேசத்தில் 57,569, குஜராத்தில் 52,571, ஹிமாச்சல பிரதேசத்தில் 48,187, ஆந்திரப் பிரதேசத்தில் 37,681, உத்தராகண்டில் 29,146, கர்நாடகாவில் 26,906 மற்றும் மகாராஷ்டிராவில் 10,903 தொலைதூர ஆலோசனைகள் இதுவரை வழங்கப்பட்டுள்ளன.
இணையதளம் வாயிலாக மருத்துவ ஆலோசனைகளை வழங்கும் இந்தத் திட்டம், நோயாளிகளையும் தொலைதூரத்தில் உள்ள மருத்துவ நிபுணர்களையும் காணொலி வாயிலாக இணைக்கும் பாலமாக விளங்குகிறது.
கொவிட்-19 பெருந்தொற்றுக் காலத்தில் மக்களுக்கு மருத்துவ சேவை தடைபடாமல் கிடைக்கும் நோக்கத்தில், 28 மாநிலங்கள் இந்த இ-சஞ்சீவனி தளத்தில் இணைந்துள்ளன. தொலைதூர மருத்துவ ஆலோசனை சேவையை நீண்டகாலம் வழங்குவதற்கான வழிமுறைகளை இந்த மாநிலங்கள் வகுத்து வருகின்றன.
தமிழகம், உத்தரப்பிரதேசம், குஜராத் உள்ளிட்ட மாநிலங்கள், இணைய தள வசதி அல்லாத ஏழை நோயாளிகளுக்கும் இந்த சேவையை கொண்டு சேர்ப்பதற்கான முயற்சிகளில் முனைப்புடன் ஈடுபட்டு வருகின்றன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://www.pib.gov.in/PressReleasePage.aspx?PRID=1677674
•••••••
((Visitor Counter : 161
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
ஊழலுக்கு எதிரான உறுதியான நடவடிக்கைகளை மத்திய அரசு எடுத்து வருகிறது: மத்திய அமைச்சர் திரு ஜிதேந்திர சிங்
ஊழல் கண்காணிப்பு வாரம் என்பது ஊழலுக்கு எதிரான நடவடிக்கைகளை தொடர்ந்து எடுப்பதற்கான அரசின் உறுதியை வலியுறுத்துவதற்கான ஒரு நிகழ்வு என்று மத்திய வட கிழக்கு மாகாண வளர்ச்சி இணை அமைச்சரும் , பிரதமர் அலுவலகம், பணியாளர், பொதுமக்கள் குறைகள், ஓய்வூதியம், அணு சக்தி மற்றும் விண்வெளி இணை அமைச்சருமான டாக்டர் ஜிதேந்திர சிங் இன்று கூறினார்.
நிர்வாக சீர்திருத்தங்கள் மற்றும் பொது மக்கள் குறைகள் துறையின் அலுவலர்களுக்கு ஒருமைப்பாட்டு உறுதிமொழியை செய்து வைத்த அவர், ஊழலுக்கு எதிரான உறுதியான நடவடிக்கைகளை மத்திய அரசு எடுத்து வருகிறது என்று கூறினார்.
நிர்வாக சீர்திருத்தங்கள் மற்றும் பொது மக்கள் குறைகள் துறையின் 'பெருந்தொற்றின் போது சிறந்த ஆளுகை நடவடிக்கைகளை மேற்கொள்வதற்கான சிந்தனைப் பெட்டி' என்னும் திட்டத்தை இந்த நிகழ்வின் போது அமைச்சர் தொடங்கி வைத்தார். 'மின்-ஆளுகையில் சிறந்த நடவடிக்கைகள்' குறித்த சமூக ஊடக பதிவுகளையும் அவர் வெளியிட்டார்.
பிரதமரின் தாரக மந்திரமான 'ஊழலுக்கு எதிரான பூஜ்ய சகிப்புத் தன்மையை' தனது உரையில் வலியுறுத்திய திரு ஜிதேந்திர சிங், ஊழலுக்கு எதிராக அரசு எடுத்து வரும் நடவடிக்கைகள் குறித்து பேசினார்.
'பெருந்தொற்றின் போது சிறந்த ஆளுகை நடவடிக்கைகளை மேற்கொள்வதற்கான சிந்தனைப் பெட்டி' திட்டம் மைகவ் தளத்திலும், நிர்வாக சீர்திருத்தங்கள் மற்றும் பொது மக்கள் குறைகள் துறையாலும் செயல்படுத்தப்படும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1669488
உள்துறை அமைச்சகம்
அரபிக் கடலில் வரவிருக்கும் புயலை எதிர்கொள்ள தயார் நிலையில் இருப்பது குறித்து NDMA, NDRF, IMD இந்தியக் கடலோர காவல் படை அதிகாரிகளுடன் மத்திய உள்துறை அமைச்சர் திரு.அமித் ஷா பரிசீலனை.
தேசிய பேரிடர் மேலாண்மை ஆணையம் , தேசிய பேரிடர் மீட்புக்குழு , இந்திய வானிலை ஆய்வுத்துறை  மற்றும் இந்தியக் கடலோரk காவல் படையினருடன் மத்திய உள்துறை அமைச்சர் திரு அமித் ஷா இன்று பரிசீலனை செய்தார். மகாராஷ்டிரா குஜராத் டாமன் டையூ ஆகிய இடங்களில் சில பகுதிகளில் புயல் தாக்கும் என்று எதிர்பார்க்கப்படுகிறது.
தென்கிழக்கு, அதையொட்டியுள்ள கிழக்கு மத்திய அரபிக்கடல், லட்சத்தீவு ஆகிய பகுதிகளில் குறைந்த காற்றழுத்தத் தாழ்வு மண்டலம் உருவாகி உள்ளதாகவும்; இது ஆழ்ந்த காற்றழுத்தத் தாழ்வு மண்டலமாக தீவிரம் அடையும் என்றும்; மேலும் தீவிரமடைந்து அடுத்த 12 மணி நேரங்களில் மிக ஆழ்ந்த காற்றழுத்தத் தாழ்வு மண்டலமாக மாறும் என்றும்; மேலும் தீவிரமடைந்து அதற்கு அடுத்த 24 மணி நேரத்தில் கிழக்கு மத்திய அரபிக்கடல் பகுதியில் புயலாக உருவெடுக்கும் என்றும், முன்னதாக இந்திய வானிலைத் துறை தெரிவித்திருந்தது.
குஜராத் மாநில முதல்வர் திரு விஜய் ரூபானி, மகாராஷ்டிர மாநில முதல்வர் திரு உத்தவ் தாக்கரே, தாத்ரா, நாகர் ஹவேலி, டாமன் டையூ ஆகியவற்றின் நிர்வாகி திரு பிரபுல் பட்டேல் ஆகியோருடன் திரு.ஷா காணொளி மாநாட்டின் மூலம் கலந்துரையாடினார். இப்பகுதிகளைத் தாக்கக்கூடிய புயலை எதிர்கொள்வதற்கு மத்திய அரசு அனைத்து உதவிகளையும் செய்யும் என்று உள்துறை அமைச்சர் உறுதி அளித்தார். இந்த நிலைமையை எதிர்கொள்வதற்கான அனைத்து தேவைகளையும் விவரமாக அளிக்குமாறும் அமைச்சர் கேட்டுக்கொண்டார். இதற்கிடையே தேசிய பேரிடர் நிவாரணப் படை இரண்டு ரிசர்வ் குழுக்கள் உட்பட பதிமூன்று குழுக்களை குஜராத்துக்கும், 7 ரிசர்வ் குழுக்கள் உட்பட 16 குழுக்களை மகாராஷ்டிராவிற்கும் அனுப்பியுள்ளது. டாமன் டையூ, தாத்ரா நாகர் ஹவேலி ஆகிய ஒவ்வொன்றுக்கும் ஒரு குழு அனுப்பப்பட்டுள்ளன. தாழ்வான கரையோரப் பகுதிகளிலிருந்து மக்களை வெளியேற்றும் பணியில் தேசிய பேரிடர் நிவாரணப் படை மாநில அரசுகளுக்கு உதவி வருகிறது
(Visitor Counter : 117
ஜல்சக்தி அமைச்சகம்
வடமேற்கு இந்தியாவின் ஒவ்வொரு ஊரக வீட்டிற்கும் 2022-ஆம் ஆண்டிற்குள் குடிநீர் குழாய் இணைப்புகள்
பஞ்சாப், ஹரியானா, இமாச்சல பிரதேசம், ஜம்மு காஷ்மீர், லடாக் ஆகிய ஐந்து வடமேற்கு மாநிலங்கள் மற்றும் யூனியன் பிரதேசங்களில் ஜல் ஜீவன் இயக்கத்தின் செயல்பாடுகள் விரைவுபடுத்தப்பட்டு 2024- ஆம் ஆண்டிற்கு பதிலாக 2022-ஆம் ஆண்டே இந்தப் பகுதிகளில் அனைத்து ஊரக வீடுகளுக்கும் குடிநீர் குழாய் இணைப்புகளை வழங்க முடிவு செய்யப்பட்டுள்ளது.
இந்த இலக்கை அடைவதற்காக இந்த மாநிலங்கள், யூனியன் பிரதேசங்களுக்கு 2021-22 ஆம் ஆண்டிற்கான மத்திய அரசின் ஒதுக்கீட்டில் இருந்து ரூ. 8,216.25 கோடியை வழங்க மத்திய ஜல்சக்தி அமைச்சர் திரு கஜேந்திர சிங் ஷெகாவத் ஒப்புதல் அளித்துள்ளார். இது கடந்த 2020-21 ஆம் ஆண்டு இந்த மாநிலங்களுக்கு ஒதுக்கப்பட்ட நிதியை விட நான்கு மடங்கு அதிகமாகும்.
இந்த மாநிலங்கள் மற்றும் யூனியன் பிரதேசங்களில் உள்ள அனைத்து ஊரக வீடுகளுக்கும் குடிநீர் குழாய் இணைப்பு வழங்குவதற்குத் தேவையான முழு ஒத்துழைப்பை மத்திய அரசு வழங்கும் என்று அமைச்சர் உறுதி அளித்தார்.
சுகாதாரமான குடிநீர் வழங்கப்படுவதன் மூலம் இந்தப் பகுதிகளில் உள்ள பெண்கள் மற்றும் குழந்தைகள் உள்ளிட்ட சுமார் 5 கோடி மக்களின் வாழ்க்கை மேம்படும். அதிக நிதி ஒதுக்கீடு மற்றும் விரைவான செயல்பாடுகளினால் தேசிய இலக்கான 2024-ஆம் ஆண்டிற்கு முன்பாக, 2022-ஆம் ஆண்டிலேயே இந்த ஐந்து மாநிலங்கள் மற்றும் யூனியன் பிரதேசங்களில் ஒவ்வொரு வீட்டிற்கும் குடிநீர் வழங்கப்படும்.
நம் நாட்டில் 2024-ஆம் ஆண்டுக்குள் ஒவ்வொரு வீட்டிற்கும் பாதுகாப்பான குடிநீர் குழாய் இணைப்பு வழங்கப்படும் என்று கடந்த 2019-ஆம் ஆண்டு ஆகஸ்ட் 15-ஆம் தேதி, பிரதமர் திரு நரேந்திர மோடி அறிவித்திருந்தார்.
ஜல் ஜீவன் இயக்கத்தின் கீழ் கடந்த 21 மாதங்களில் இந்த ஐந்து வடமேற்கு மாநிலங்கள் மற்றும் யூனியன் பிரதேசங்களில் சுமார் 29.98 லட்சம் குடிநீர் குழாய் இணைப்புகள் வழங்கப்பட்டுள்ளன. பிரதமரின் அறிவிப்பு வெளியானபோது இந்தப் பகுதிகளில் வெறும் 47.84 லட்சம் ஊரக வீடுகளுக்கு மட்டுமே தண்ணீர் குழாய் இணைப்புகள் வழங்கப்பட்டிருந்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1724713
குடியரசுத் தலைவர் செயலகம்
இந்தியாவிலிருந்து தென்கிழக்கு ஆசியா மற்றும் பிற பகுதிகளுக்கு செல்வதற்கு இயற்கையான வாயிலாக வடகிழக்கு பிராந்தியம் அமைந்துள்ளது: குடியரசுத் தலைவர் ராம்நாத் கோவிந்த்
இந்தியாவிலிருந்து தென்கிழக்கு ஆசியா மற்றும் பிற பகுதிகளுக்கு செல்வதற்கு இயற்கையான வாயிலாக வடகிழக்கு பிராந்தியம் அமைந்துள்ளது என்று குடியரசுத் தலைவர் திரு ராம்நாத் கோவிந்த் கூறியுள்ளார்.
விடுதலைப்பெருவிழாவின் ஒரு பகுதியாக அசாம் தலைநகர் குவஹாத்தியில் நடைபெற்ற வடகிழக்கு திருவிழாவின் நிகழ்ச்சியில் அவர் இன்று உரையாற்றினார். பல்வேறு அண்டை நாடுகளையும், 5300க்கும் மேற்பட்ட கி.மீ. தொலைவிலான சர்வதேச எல்லைகளையும், கொண்டதாக வடகிழக்கு பிராந்தியம் அமைந்துள்ளது மகத்துவமானது என்று தெரிவித்தார்.
இந்நிகழ்ச்சியில் பங்கேற்றமைக்காக வடகிழக்கு பிராந்திய மேம்பாட்டிற்கான மத்திய அமைச்சர் வடகிழக்கு மாநிலங்களின் ஆளுநர்கள், முதலமைச்சர்கள், மக்கள் ஆகியோருக்கு வாழ்த்து தெரிவித்துக் கொள்வதாகக் கூறினார். சுதந்திரப் போராட்டம் குறித்து எடுத்துரைப்பதால் குடிமக்கள் தியாகிகளின் பங்களிப்பு குறித்து நினைவுகூர முடியும். அத்துடன் அறியப்படாத சுதந்திரப் போராட்ட வீரர்களின் தியாகம் குறித்தும் தெரிந்து கொள்ள முடியும் என்று குறிப்பிட்ட குடியரசுத் தலைவர், அவர்களுடைய தியாகம் இல்லாமல் பெரிய சுதந்திரப் போராட்டம் நடைபெற்றிருக்காது என்றும் கூறினார்.
சுதந்திரப் போராட்ட வீரர்களின் தியாகங்களை அறிவதன் மூலம் நமக்கு உத்வேகம் ஏற்பட்டு எதிர்காலத்தில் நாட்டை சிறப்பாக கட்டமைக்க முடியும் என்று குடியரசுத் தலைவர் குறிப்பிட்டார்.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1822716
சுகாதாரம் மற்றும் குடும்ப நலத்துறை அமைச்சகம்
22.77 கோடிக்கும் அதிகமான கொவிட் தடுப்பூசிகளை மாநிலங்கள் / யூனியன் பிரதேசங்களுக்கு வழங்கியுள்ளது மத்திய அரசு
மாநிலங்கள் / யூனியன் பிரதேசங்கள் கையிருப்பில் 1.82 கோடிக்கும் அதிகமான தடுப்பூசிகள்.
கொவிட்-19 பெருந்தொற்றைக் கட்டுப்படுத்தும் முயற்சியில் மத்திய அரசு இதுவரை, 22.77 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது. இன்று காலை 8 மணி வரையிலான தரவுகளின் அடிப்படையில், மொத்தம் 20,80,09,397 டோஸ் தடுப்பூசிகள்  பயன்படுத்தப்பட்டுள்ளன.
சுமார் 1.82 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த 3 தினங்களுக்கு 4.86 லட்சம்  தடுப்பூசி டோஸ்களை மாநிலங்கள்/யூனியன் பிரதேசங்களுக்கு மத்திய அரசு வழங்கவுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்
https://pib.gov.in/PressReleasePage.aspx?PRID=1722604
----
(
பாதுகாப்பு அமைச்சகம்
பனிச்சறுக்கு சாகசங்களில் பங்கேற்ற ராணுவ வீரர்களுக்கு பாதுகாப்பு அமைச்சர் திரு ராஜ்நாத் சிங் பாராட்டு
புதுதில்லியில் 2021 ஜூலை 23 அன்று நடைபெற்ற ஆர்மெக்ஸ்-21 எனப்படும் இந்திய ராணுவ பனிச்சறுக்கு பயணத்தின் நிறைவு நிகழ்ச்சியில் பாதுகாப்பு அமைச்சர் திரு ராஜ்நாத் சிங் கலந்துக் கொண்டார்.
நாட்டில் மற்றும் ராணுவத்தில் சாகச செயல்பாடுகளை ஊக்குவிக்கும் வகையில், இமயமலைப் பகுதிகளில் ஆர்மெக்ஸ்-21 நடத்தப்பட்டது. 2021 மார்ச் 10 அன்று லடாக்கில் உள்ள கரகோரம் பாசில் தொடங்கிய இந்த நிகழ்வு, 2021 ஜூலை 6 அன்று உத்தரகாண்டில் உள்ள மலாரியில் நிறைவுற்றது.
இதில் பங்கேற்ற குழு 119 நாட்களில் 1,660 கிலோமீட்டர்கள் பயணித்து, பனிப்பாறைகள், பள்ளத்தாக்குகள் மற்றும் ஆறுகளை கடந்தது. தொலைதூர பகுதிகளில் உள்ள உள்ளூர் மக்களுடன் குழுவினர் உரையாடினார்கள்.
இன்றைய நிகழ்ச்சியில் பேசிய திரு ராஜ்நாத் சிங், சவால் மிகுந்த பயணத்தை வெற்றிகரமாக நிறைவு செய்ததற்காக குழுவினரை பாராட்டினார். சிலிர்ப்பான பயணம் ஒன்றை மட்டும் குழு நிறைவு செய்யவில்லை என்றும், அப்பகுதியில் செயல்படுவதற்கான ஒத்திகையாகவும் இது அமைந்தது என்றும் அவர் மேலும் கூறினார்.
பாதுகாப்பு படைகளின் அர்ப்பணிப்பு உணர்வு மற்றும் நாட்டுப்பற்றை பாராட்டிய அமைச்சர், நாட்டின் பாதுகாப்பு வலிமையான கரங்களில் உள்ளதாக தெரிவித்தார். ஆர்மெக்ஸ்-21-ன் வெற்றி நாடு முழுவதும் புதிய தலைமுறை சாகசக்காரர்களுக்கு ஊக்கமளிக்கும் என்றும் அவர் கூறினார்.
தங்கள் பயணம் குறித்த சுவாரசிய தகவல்களை குழுவினர் அமைச்சரிடம் பகிர்ந்து கொண்டனர். ராணுவ தளபதி ஜெனரல் எம் எம் நரவணே உள்ளிட்ட உயரதிகாரிகள் நிகழ்ச்சியில் பங்கேற்றனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1738144
-----
(Visitor Counter : 207
ரெயில்வே அமைச்சகம்
ரயில்வே துறையில் ஜெர்மனியுடனான ஒப்பந்தத்திற்கு அமைச்சரவை ஒப்புதல்
ரயில்வே துறையில் முக்கியமான திட்டங்களில் ஒத்துழைப்பது தொடர்பாக இந்தியா-ஜெர்மனி இடையே கையெழுத்தான கூட்டுப் பிரகடனம் பற்றி பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவையில் எடுத்துரைக்கப்பட்டது. இந்தக் கூட்டுப் பிரகடனம் சென்ற மாதம் கையெழுத்தானது.
பயன்கள்:
ஜெர்மன் கூட்டமைப்புக் குடியரசின் பொருளாதார விவகாரங்கள் மற்றும் எரிசக்தி அமைச்சகத்துடனான கூட்டுப் பிரகடனத்தின் மூலம் ரயில்வே துறையில் நவீன வளர்ச்சிகள் பற்றிய விவரங்களை இந்திய ரயில்வே பகிர்ந்து கொள்ள முடியும். நிபுணர் கூட்டங்கள், கருத்தரங்குகள், தொழில்நுட்ப ரீதியான பயணங்கள் போன்ற தகவல்களைப் பரிமாறிக் கொள்ளவும் கூட்டாக ஒப்புக் கொள்ளப்பட்ட திட்டங்களை அமலாக்கவும் இது உதவும்.
வணிகம் மற்றும் தொழில்துறை அமைச்சகம்
பொம்மைகள்  ஆணை 2020 நடைமுறைப்படுத்துவதற்கான தேதி நீட்டிப்பு
பொம்மைகள்  ஆணை 2020-ஐ நடைமுறைப்படுத்துவதற்கான தேதியை, 01.09.2020-க்கு பதிலாக, 01.01.2021-ஆக நீட்டித்து, மத்திய தொழில் மற்றும் உள்நாட்டு வர்த்தகத் துறை அறிவிக்கை வெளியிட்டுள்ளது.
இதனால், கொவிட்-19 பெருந்தொற்று நிலவும் சவாலான காலகட்டத்தில், இந்த ஆணையில் குறிப்பிட்டுள்ள தர நிலைகளைப் பின்பற்றுவதற்கு உள்நாட்டு உற்பத்தியாளர்களுக்கு 4 மாத கால அவகாசம் கிடைத்துள்ளது.
https://pib.gov.in/PressReleasePage.aspx?PRID=1654860
பிரதமர் அலுவலகம்
தான்சானியாவின் அதிபராக பதவி ஏற்றுக்கொண்ட மேன்மைமிகு ஜான் போம்பே மகுஃபுலிக்கு பிரதமர் வாழ்த்து
தான்சானியாவின் அதிபராக பதவி ஏற்றுக்கொண்ட மேன்மைமிகு ஜான் போம்பே மகுஃபுலிக்கு பிரதமர் திரு நரேந்திர மோடி வாழ்த்து தெரிவித்துள்ளார்.
"தான்சானியாவின் அதிபராக பதவி ஏற்றுக்கொண்ட மேன்மைமிகு ஜான் போம்பே மகுஃபுலிக்கு எனது வாழ்த்துகள்! நமது நாடுகளுக்கு இடையேயான நீண்ட கால நட்பை மேலும் வலுப்படுத்துவதற்கு அவருடன் இணைந்து பணிபுரிய நான் ஆவலாக உள்ளேன்," என்று பிரதமர் கூறியுள்ளார்.
----
(
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை 219.56 கோடி  முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 23,791 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 22,549 கொவிட் சிகிச்சை பெறுபவர்கள் எண்ணிக்கை 0.05 சதவீதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,503 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,40,93,409 என அதிகரித்துள்ளது.
கடந்த 24 மணி நேரத்தில் 862 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 90.01 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 63,786 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1870684
நிதி அமைச்சகம்
ஜார்கண்டைத் தவிர அனைத்து மாநிலங்களும் ஜிஎஸ்டி பற்றாக்குறையை சமாளிப்பதற்கு விருப்பத் தேர்வு-1-ஐ தேர்ந்தெடுத்துள்ளன
சரக்கு மற்றும் சேவை வரி  செயல்படுத்தப்பட்டதால் ஏற்பட்டுள்ள பற்றாக்குறையை சமாளிப்பதற்காக மத்திய நிதி அமைச்சகம் வழங்கிய இரு விருப்பத் தேர்வுகளில் விருப்பத் தேர்வு-1-ஐ தேர்ந்தெடுத்திருப்பதாக சட்டீஸ்கர் தெரிவித்துள்ளது.
இதன் மூலம், விருப்பத் தேர்வு-1-ஐ தேர்ந்தெடுத்துள்ள மாநிலங்களின் எண்ணிக்கை 27 ஆக உயர்ந்துள்ளது. ஜார்கண்டைத் தவிர மற்ற அனைத்து மாநிலங்களும், சட்டசபையுடன் கூடிய மூன்று யூனியன் பிரதேசங்களும்  விருப்பத் தேர்வு-1-ஐத் தேர்ந்தெடுத்துள்ளது குறிப்பிடத்தக்கது.
விருப்பத் தேர்வு-1-ஐத் தேர்ந்தெடுத்துள்ளதால், ஜிஎஸ்டியால் ஏற்பட்டுள்ள பற்றாக்குறையை சமாளிப்பதற்காக சிறப்பு சாளரம் மூலம் இம்மாநிலங்களுக்கு கடன் கிடைக்கும்.
ஏற்கனவே செயல்பாட்டில் உள்ள இந்தச் சாளரத்தின் மூலம் இம்மாநிலங்களின் சார்பாக, இந்திய அரசு ரூ 30,000 கோடியைக் கடனாக வாங்கி, அதை ஐந்து தவணைகளில் மாநிலங்களுக்கும், யூனியன் பிரதேசங்களுக்கும் வழங்கியுள்ளது.
சிறப்பு சாளரத்தின் மூலம் ரூ.9627 கோடி கடனாகப் பெற தமிழகத்திற்கு அனுமதி அளிக்கப்பட்டு, ரூ.2171.90 கோடி இதுவரை வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைப் படிக்கவும்
https://pib.gov.in/PressReleasePage.aspx?PRID=1677891
பிரதமர் அலுவலகம்
ரவீந்தரநாத் தாகூர் பிறந்த தினத்தை முன்னிட்டு பிரதமர் புகழாரம்
குருதேவ் ரவீந்தரநாத் தாகூர் பிறந்த தினத்தை முன்னிட்டு பிரதமர் திரு. நரேந்திர மோடி அவருக்கு புகழாரம் சூட்டினார்.
“குருதேவ் தாகூர் அவர்களின் சக்திவாய்ந்த எண்ணங்கள் மற்றும் சுதந்திர போராட்டத்திற்கு அவர் ஆற்றிய பங்கு மூலம் என்றும் நம் மனதில் நிற்பார். அவரது பிறந்த தினத்தன்று நான் அவருக்கு அஞ்சலி செலுத்துகிறேன்”, என்று பிரதமர் குறிப்பிட்டுள்ளார்.
ரெயில்வே அமைச்சகம்
பாதுகாப்பான பயணத்தை உறுதி செய்வதற்காக இந்திய ரயில்வே கோவிட் நோய் தொற்றுக்கு பிந்தைய ரயில்பெட்டியை உருவாக்கியுள்ளது.
கோவிட் -19 வைரஸ் தொற்று பரவாமல் தடுக்க இந்திய ரயில்வே பல்வேறு முயற்சிகளையும், நடவடிக்கைகளையும் மேற்கொண்டுள்ளது. கோவிட் -19-க்கு எதிரான கருணையற்ற போராட்டத்தை நிலைநிறுத்திடும் வகையில், கபூர்த்தலா ரயில்பெட்டித் தொழிற்சாலையின் இந்திய ரயில்வே உற்பத்திக்கூடம் கோவிட்-19க்கு பிந்தைய ரயில்பெட்டியை உருவாக்கியுள்ளது. கோவிட்-க்கு பிந்தைய இந்த ரயில்பெட்டி வடிமமைப்பு மேம்பாடுகளைக் கொண்டுள்ளது. கை தொடாமல் இருப்பதற்கான வசதிகள், செம்பு முலாம் பூசப்பட்ட ‘கைப்பிடிகள்’ மற்றும் தாழ்ப்பாள்கள், பிளாஸ்மா மூலம் காற்றுத் தூய்மை மற்றும் டைட்டானியம் டை ஆக்சைட் மேல்பூச்சு ஆகியவற்றுடன் கோவிட் கிருமிகள் இல்லாத வகையில் பயணிகளின் பயணத்திற்கு இதில் வசதி செய்யப்பட்டுள்ளது.
கோவிட்-க்கு பிந்தைய ரயில் பெட்டியின் முக்கிய அம்சங்கள் பின்வருமாறு:
- ஹேண்ட்ஸ்ஃப்ரீ வசதிகள்: கோவிட் - க்குப் பிந்தைய ரயில் பெட்டியில் கைகள் படாமல் பாதத்தால் இயக்கப்படும் தண்ணீர் குழாய், சோப்பு நுரையை வெளியேற்றும் கருவி, பாதத்தால் இயக்கப்படும் கழிவறைக் கதவு , பாதத்தால் இயக்கப்படும் ப்ளஷ் வால்வு, பாதத்தால் இயக்கப்படும் கழிவறைக் கதவுத் தாழ்ப்பாள், வெளியில் வாஷ்பேசின், பாதத்தால் இயக்கப்படும் தண்ணீர்க் குழாய், சோப்பு நுரை வெளியேற்றம் மற்றும் ரயில் பெட்டியின் கதவில் முழங்கையால் இயக்கப்படும் கைப்பிடி..
- செம்பு முலாம் பூசப்பட்ட கைப்பிடி மற்றும் தாழ்ப்பாள்கள்: கோவிட்-க்கு பிந்தைய ரயில் பெட்டி செம்பு முலாம் பூசப்பட்ட கைப்பிடிகளையும், தாழ்ப்பாள்களை கொண்டுள்ளது. ஏனெனில், தன் மேல் படும் வைரஸ்களை செம்பு சில மணி நேரங்களில் வீரியம் இழக்கச் செய்கிறது. செம்பு நுண்ணுயிர் எதிர்ப்புப் பண்புகளைக் கொண்டுள்ளது. செம்பு மீது வைரஸ் படியும் போது, அதிலுள்ள அயனிகள் மரபணு , நோய்க் கிருமியான வைரசை வெடிக்க வைத்து அதன் உள்ளிருக்கும் டி.என்.ஏ மற்றும் ஆர்.என்.ஏவை அழிக்கிறது.
- பிளாஸ்மா காற்று சுத்திகரிப்பு: கோவிட்-க்கு பிந்தைய ரயில் பெட்டியில் ஏ.சி குழாயில் பிளாஸ்மா காற்று உபகரண வசதி உள்ளது. பிளாஸ்மா காற்று உபகரணம் ரயில் பெட்டிக்குள் காற்றில் உள்ள கிருமிகளை அழித்து, ஏ.சி ரயில் பெட்டிகளுக்கு உள்ளே மேற்பரப்புகளில் அயனியாக்கம் செய்யப்பட்ட காற்றை வெளியிட்டு கோவிட் வைரஸ் மற்றும் இதர கிருமிகளிடமிருந்து பாதுகாப்பதற்கான எதிர்ப்பு சக்தியை அளிக்கிறது. இந்த ஏற்பாடு அயனியாக்கம் செய்யப்பட்ட காற்றை 100 அயனிகள் /கன செ.மீ முதல் 6000 அயனிகள் /கன செ.மீ வரை மேம்படுத்துகிறது.
- டைட்டானியம் டை-ஆக்சைடு மேல் பூச்சு: : கோவிட்-க்கு பிந்தைய ரயில் பெட்டியில் டைட்டானியம் டை-ஆக்சைடு மேல் பூச்சு பயன்படுத்தப்பட்டுள்ளது. நானோ தொழில்நுட்பம் கட்டமைக்கப்பட்ட டைட்டானியம் டை-ஆக்சைடு மேல் பூச்சு, ஒளிச்சேர்க்கைப் பொருளாகப் பயன்படுகிறது. இது நீர் சார்ந்ததாகும். இது சுற்றுச்சூழலுக்கு கேடு விளைவிக்காமல் வைரஸ், பாக்டீரியா, பூசணம் மற்றும் பூஞ்சைகளின் வளர்ச்சியைக் கொல்லும்; மிக முக்கியமாக, இது உட்புறக் காற்றின் தரத்தை மேம்படுத்தும் திறன் கொண்டது. இது நச்சுத்தன்மையற்றது. இது, அமெரிக்காவின் உணவு மற்றும் மருந்து நிர்வாகத்தின் , CE certified. ஆய்வகத்தால் அங்கீகரிக்கப்பட்டது, சி.இ சான்றளிக்கப்பட்டது. டைட்டானியம் டை-ஆக்சைடு, பாதுகாப்பானதாகக் கருதப்படுகிறது; இது மனிதர்களுக்கு பாதிப்பு அளிக்காது. டைட்டானியம் டை-ஆக்சைடு மேல் பூச்சு வாஷ்பேசின்கள், கழிவறை, இருக்கைகள் மற்றும் ரயில்களில் உள்ள படுக்கை வசதிகள், நொறுக்குதீனி மேசை, கண்ணாடி ஜன்னல், தரை மற்றும் மனிதத் தொடர்புகளில் வரும் ஒவ்வொரு மேற்பரப்பிலும் பயன்படுத்தப்படுகிறது. இதன் ஆயுள் 12 மாதங்கள் ஆகும்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசித் திட்டத்தின் கீழ் இந்தியா இதுவரை 186.90 கோடி தடுப்பூசி டோஸ்கள் செலுத்தியுள்ளது.
இந்தியாவில் கொவிட் சிகிச்சை பெறுபவர்களின் எண்ணிக்கை 12,340 கொவிட் சிகிச்சை பெறுபவர்கள் எண்ணிக்கை 0.03 சதவிதமாக உள்ளது.
குணமடைந்தோர் விகிதம் தற்போது 98.76 சதவீதம்
கடந்த 24 மணி நேரத்தில் 1,547 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,25,13,248 என அதிகரித்துள்ளது.
கடந்த 24 மணி நேரத்தில் 2,067 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம் 0.49 சதவீதம் ஆகும்
வாராந்திர பாதிப்பு விகிதம் 0.38 சதவீதம் ஆகும்
இதுவரை மொத்தம் 83.29கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 4,21,183 கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818213
வணிகம் மற்றும் தொழில்துறை அமைச்சகம்
சிறப்புப் பொருளாதார மண்டல கொள்கையை ஆய்வு செய்யும் குழுவுக்கு தலைவராக பாபா கல்யாணி நியமிக்கப்பட்டுள்ளார்
இந்தியாவின் சிறப்புப் பொருளாதார மண்டலங்கள் கொள்கையை ஆய்வு செய்ய நிபுணர்கள் குழு ஒன்றை மத்திய அரசு அமைத்துள்ளது.
இந்தக் குழுவுக்கு இந்தியா ஃபோர்ஜ் நிறுவனத்தின் தலைவர் திரு. பாபா கல்யாணி தலைவராக நியமிக்கப்பட்டுள்ளார்.
இதன் உறுப்பினர் செயலாளராக வர்த்தகத்துறையின் கூடுதல் செயலாளர் நியமிக்கப்பட்டுள்ளார். இத்துறையின் சிறப்புப் பொருளாதார மண்டலங்கள் பிரிவு இயக்குநர் ஒருங்கிணைப்பு அதிகாரியாக நியமிக்கப்பட்டுள்ளார்.
ஸ்ரீசிட்டி சிறப்புப் பொருளாதார மண்டலத்தின் மேலாண்மை இயக்குநர் திரு ரவீந்திரா சன்னா ரெட்டி, ரஹேஜா குழுமத்தின் தலைவர் திரு நீல் ரஹேஜா, டாட்டா எஃகு சிறப்புப் பொருளாதார மண்டலத்தின் மேலாண்மை இயக்குநர் திரு. அருண் மிஸ்ரா, மஹிந்திரா லைஃப் ஃபேஸ் மேம்பாடுகள் நிறுவனத்தின் மேலாண்மை இயக்குநர் செல்வி அனிதா அர்ஜூன்தாஸ், கிஃப்ட் சிட்டி சிறப்புப் பொருளாதார மண்டலத்தின் மேலாண்மை இயக்குநர் மற்றும் முதன்மை நிர்வாக அலுவர் திரு.அஜய் பாண்டே, ஹைதராபாத் ஃபீனிக்ஸ் மேம்பாட்டு நிறுவனத்தின் இயக்குநர் திரு.ஸ்ரீகாந்த் படிகா ஆகியோர் உறுப்பினர்களாக நியமிக்கப்பட்டுள்ளனர்.
குழு தனது பரிந்துரைகளை 3 மாத காலத்திற்குள் சமர்ப்பிக்குமாறு கேட்டுக்கொள்ளப்பட்டுள்ளனர்.
----
(Visitor Counter : 163